Улюбёны матыў Рыгора Сітніцы – беларуская матэрыяльная культура, напрыклад, помнікі дойлідства, а таксама хаты з груба абчасаных бярвенняў, насечаныя дровы, штакетнік зімою і інш. У гэтых дакументальных творах ён бачыць магчымасць захаваць для нашчадкаў нацыянальную культурную спадчыну, тым самым абараняючы яе. Але мастак не збіраецца прапаноўваць адлюстраванні, ён імкнецца да выказвання ўбачанага ўнутраным позіркам, бо яго мастацтва звяртаецца да духоўнага бачання, а не да зроку.